O Pi See | LekkeSlaap
O Pi See: Hooffoto's
Adres: Ecklonia-straat 22, St Helenabaai, St Helenabaai, 7390, Wes-Kaap
O Pi See is 'n stylvolle strandhuis net 'n entjie se stap van die strand in Brittaniabaai af. Die huis is volledig toegerus vir selfsorg en het slaapplek vir 8 volwassenes en 2 kinders. Die strand is net 'n hanetreetjie van die huis af. Dolfyne baljaar gereeld in die baai en voëlliefhebbers sal in hulle element wees wanneer hulle hier kom kuier.
Dié pragtige vakansiehuis het 4 ruim kamers met koningingrootte-beddens en plafonwaaiers of lugversorging. 2 van die kamers het en suite-badkamers en daar is 'n volledige derde badkamer wat gedeel word tussen 2 van die kamers. Die kombuis is klein, maar het al die moderne geriewe wat jy benodig. Die sitkamer het 'n TV en 2 slaapbanke wat slaapplek vir 2 kinders bied en lei na 'n stoep met 'n uitsig oor die see spog.
'n Houtdek verleng die stoep en vorm dan die ideale plekkie vir skemerkelkies terwyl jy die uitsig bewonder. Daar is braaigeriewe en 'n piekniektafel onder die dek wat heerlike skaduwee bied. Ongelukkig is die motorhuis nie beskikbaar vir gaste se gebruik nie, maar daar is oop parkeerplek vir 4 motors, 'n dubbelparkeerplek op die sypaadjie en 2 op die perseel.
St. Helenabaai is 'n rustige vissersdorpie teen die see. Dit bied egte Weskus-gasvryheid, goeie visvangplekke en lang, luilekker somersdae. Dit is werklik 'n plek om te rus, ontspan en jou kreatiwiteit aan te wakker.
5 uit 5van 1 resensie vir O Pi See
Ecklonia-straat 22, St Helenabaai, St Helenabaai, 7390, Wes-Kaap
Gaste dink O Pi See het ’n uitstekende ligging
https://travelground.imgix.net/AAEAAQAAAAAAAAAAAAAAJGQ1OWYxMmU2LWQ3ZDktNGU3MS1hODZjLTc3NTI4NWI4YWNlNw?w=1440&h=960&fit=crop&auto=format Vanaf R2 950 per nag (plek vir 8) 1 5 1 5 22 Ecklonia Street St Helena Bay 7390 Wes-Kaap 086 999 0018 14:00-19:00 10:00 -32.718347188689 17.940278202295